***XV.[[1]](#footnote-2) Az építésügyi és az építésfelügyeleti hatósági eljárás illetéke***

**I. Az építésügyi hatóságnál indított**

**1. építési** (továbbépítési) **engedélyezésieljárásalapilletéke** 5 000 forint**, melyen felül** az illeték

*a)* új - más önálló rendeltetési egységet nem tartalmazó - egylakásos lakóépület építése esetén 20 000 forint,

*b)* új - más önálló rendeltetési egységet is tartalmazó - épület építése esetén lakásonként 10 000 forint, egyéb önálló rendeltetési egység esetén

*ba)* önálló rendeltetési egységenként 250 m2 hasznos alapterületig 20 000 forint,

*bb)* a 250 m2-nél nagyobb hasznos alapterületű önálló rendeltetési egységenként 100 000 forint,

*c)* műtárgy építése esetén, ha mérete jellemzően alapterületben kifejezhető, akkor minden megkezdett 100 m2-ként 10 000 forint, ha jellemzően hosszban kifejezhető, akkor folyóméterenként 1000 forint,

*d)* meglévő építmény bővítése, átalakítása, felújítása, helyreállítása, korszerűsítése esetén az építési tevékenységgel érintett

*da)* hasznos alapterület minden megkezdett 100 m2-ként 10 000 forint, vagy

*db)* az érintett felület minden megkezdett 200 m2-ként 10 000 forint,

*e)* egyéb építési tevékenység esetén 50 m2-ként 10 000 forint,

*f)* a katasztrófavédelemről és a hozzá kapcsolódó egyes törvények módosításáról szóló törvény IV. fejezete szerinti veszélyes anyagokkal foglalkozó üzemhez vagy veszélyes létesítményhez tartozó építmény építése, bővítése, átalakítása, felújítása, helyreállítása, korszerűsítése esetén, ha mérete jellemzően alapterületben kifejezhető, akkor minden megkezdett 100 m2-ként 50 000 forint, ha jellemzően hosszban kifejezhető, akkor folyóméterenként 30 000 forint, de legfeljebb 3 000 000 forint,

*g)* ha az építményben felvonó, mozgólépcső és mozgójárda is létesül, az építési engedélyezés az *a)-f)* pontokban foglaltakon felül 15 000 forint,

**2. módosított építési engedélyezés** esetén a módosítással érintett építményrész tekintetében az illeték az 1. pontban foglaltakkal megegyező mértékű,

**3. összevont eljárás** esetén az alapilleték 10 000 forint, melyen felül

*a)* az elvi keretengedélyezési szakasz illetéke 20 000 forint,

*b)* az építési engedélyezési szakasz illetéke alapilleték nélkül az 1. pontban foglaltakkal megegyező mértékű,

**4. összevont telepítési eljárás** esetén az alapilleték 50 000 forint, melyen felül

*a)* az integrált hatásvizsgálati szakaszba bevont hatósági eljárásonként 20 000 forint,

*b)* az építési engedélyezési szakasz illetéke alapilleték nélkül az 1. pontban foglaltakkal megegyező mértékű,

**5. az integrált eljárás**ért az eljárásba bevont társhatóságonként 20 000 forint, a közreműködő építésügyi hatóságnak az eljárásért az 1. pontban foglaltakon felül 50 000 forint,

**6. az építményekkel kapcsolatos országos szakmai követelmények** jogszabályban meghatározott előírásaitól eltérő műszaki megoldás engedélyezése esetén 20 000 forint,

**7. a bontási engedélyezési eljárás** esetén a bontandó építmény hasznos alapterülete 100 m2-ként 10 000 forint, vagy folyóméterenként 1000, vagy darabonként 10 000 forint,

**8. a fennmaradási engedélyezési eljárás** (engedély nélkül végzett bontás tudomásulvétele) esetén az illeték az 1. pont, a 3-5. pont vagy a 7. pont szerint megállapított illeték másfélszerese,

**9. a használatbavételi engedélyezés** esetében az illeték az 1-5. pontban megállapított illetékkel megegyező mértékű,

**10. a használatbavétel tudomásul vétele** (mérethatártól függően) 10 000 forint,

11.[[2]](#footnote-3)

**12. az építésügyi hatósági intézkedés kezdeményezése** 15 000 forint,

**13. az 1-12. pont alá nem eső első fokú építésügyi hatósági eljárás 10 000 forint.**

II.[[3]](#footnote-4)

III. Az építésügyi vagy építésfelügyeleti hatósági eljárásban hozott döntés elleni fellebbezés illetéke 30 000 forint.

**IV.[[4]](#footnote-5) Illetékmentes és igazgatási szolgáltatási díjmentes**

*a)* a Kormány által rendeletben kihirdetett **veszélyhelyzet** folytán bekövetkezett építménykárok helyreállításával összefüggő bontási, építési, módosított építési és használatbavételi engedélyezési eljárás, valamint az eljárásban közreműködő szakhatóságok eljárása,

*b)[[5]](#footnote-6)*az engedély alapján épített, legfeljebb **300 m2 összes hasznos alapterületű új lakóépület használatbavételi** engedélyezési, a használatbavétel tudomásulvételi eljárása, valamint az engedélyezési eljárásban közreműködő szakhatóság eljárása.

**V.** Ha az építésügyi vagy az építésfelügyeleti hatósághoz egyszerre **többféle eljárás** lefolytatása iránti kérelem kerül beadásra és azok a külön jogszabály szerint összevonhatóak, vagy egy kérelemmel is benyújthatóak, az illetéket az összevonásra kerülő eljárásonként kell megfizetni.

**VI.** Az építésügyi hatóságnál indított eljárás illetéke **antennák, antennatartó szerkezetek, csatlakozó műtárgyak** esetén, az eljárás tárgyát képező távközlési építmény legnagyobb lineáris méretét figyelembe véve, megkezdett méterenként 50 000 forint.

---->>----->>--<<-----<<----

A hatósági bizonyítvány illetéke, az eljárást is figyelembe véve, különböző illetéktételek alá tartoznak, az alábbi áttekintő táblázat szerint:

|  |  |  |
| --- | --- | --- |
| **Eljárás** | **Hatósági bizonyítványért fizetendő illeték (Ft)** | **Jogszabályhely** |
| Használatbavétel tudomásulvételi eljárása [312/2012. (XI. 8.) Korm. rend. 54. § (1b) bek.] | illetékmentes | 1990. évi XCIII. tv. 33. § (2) bek. 43.) pont |
| Építésügyi hatóság hatósági bizonyítványa [1997. évi LXXVIII. tv. 34. § (5) bek.:- **tervezés elősegítése érdekében,****- ingatlan-nyilvántartáson történő átvezetéshez;**312/2012. (XI. 8.) Korm. rend. 56. §:- **telken építmény meglétére, hiányára,****- telken meglévő építmény jogszerűsége**] | 10.000 | 1990. évi XCIII. tv. melléklet XV. cím I. pont 13. alpont |
| Jegyzői hatáskörben kiadott hatósági bizonyítvány [2004. évi CXL.tv.83.§:* **építési munka engedélyhez kötöttsége,**
* **3,5 t meghaladó tgk elhelyezhetősége,**
* **építési telek igazolása**]
 | 3.000 | 1990. évi XCIII. tv. 29.§ (1) bekezdés |
| Építésfelügyeleti hatóság hatósági bizonyítványa (nem egyszerű bejelentés ügyében) | 3.000 | 1990. évi XCIII. tv. 29. § (1) bekezdés |

A használatbavételi eljárásokért fizetendő illetékekről az alábbi áttekintő táblázat ad átfogó képet.

|  |  |
| --- | --- |
| **Épület típusa** | **Fizetendő illeték (Ft)** |
|   | **Használatbavételi engedélyezési eljárás** | **Használatbavétel tudomásulvételi eljárás** |
| 300 m2öha-t meg nem haladó **új** lakóépület | illetékmentes | illetékmentes |
| **Meglévő**, 300 m2öha-t meg nem haladóra bővített lakóépület | Az Itv.  XV. cím I. pont 1-5. alpontjai szerint megállapított illetékkel megegyező mértékű | 10.000 |
| 300 m2öha-t meghaladó **új** lakóépület | Az Itv.  XV. cím I. pont 1-5. alpontjai szerint megállapított illetékkel megegyező mértékű | 10.000 |
| **Meglévő**, 300 m2öha-t meghaladóra bővített lakóépület | Az Itv.  XV. cím I. pont 1-5. alpontjai szerint megállapított illetékkel megegyező mértékű | 10.00 |

**1990. évi XCIII. törvényaz illetékekről**

***IV. A másolat és kivonat illetéke***

1.[[6]](#footnote-7) Az államigazgatási eljárásban készített **hitelesített vagy hitelesítetlen másolat**, illetőleg kivonat illetéke - ha e Melléklet kivételt nem tesz - **oldalanként** magyar nyelvű másolat esetében **100 forint**, idegen nyelvű másolat esetében 300 forint. A nem hitelesített fénymásolat illetéke oldalanként 100 forint.

2.[[7]](#footnote-8) Illetékmentes - az elektronikus úton benyújtott adóbevallások kivételével - az adóbevallás másolata.

3.[[8]](#footnote-9) Illetékmentes a feljelentő részére a szóban tett feljelentésről készített jegyzőkönyv másolatának, az írásban tett feljelentés megtételét igazoló irat másolatának, továbbá a sértett részére a kihallgatásáról, valamint a sértett lakóhelyén, tartózkodási helyén, továbbá a bűncselekmény, szabálysértés helyszínén folytatott helyszíni szemléről készült jegyzőkönyv másolatának egyszeri kiadása.

4. Illetékmentes az a hitelesített vagy nem hitelesített másolat, amely illetékmentes eljáráshoz szükséges.

5.[[9]](#footnote-10) A már egyszer hitelesített másolatra, kivonatra vezetett olyan záradék, amely azt bizonyítja, hogy az eredeti iraton változás nem történt, vagy azt kiegészítik, 1000 forint illeték alá esik.

***VI. A hitelesítés illetéke[[10]](#footnote-11)***

1. Az eljáró hatóság által végzett hitelesítés illetéke, ha jogszabály kivételt nem tesz:

*a)* másolat, kivonat vagy fordítás után oldalanként 100 forint;

*b)* iraton levő aláírás után aláírásonként 500 forint.

2. Külföldi használatra szánt iraton levő aláírásnak bármely hatóság, bíróság vezetője általi hitelesítése (közbenső felülhitelesítése) esetében minden aláírás után 2000 forint; az ilyen hitelesítésnek miniszter általi felülhitelesítése 5000 forint.

---->>----->>--<<-----<<----

1. Megállapította: 2012. évi CLXXVIII. törvény 207. §, 9. melléklet 3. Hatályos: 2013. I. 1-től. [↑](#footnote-ref-2)
2. Hatályon kívül helyezte: 2017. évi II. törvény 1. § (7), 1. melléklet 4. b). Hatálytalan: 2017. III. 16-tól. [↑](#footnote-ref-3)
3. Hatályon kívül helyezte: 2017. évi II. törvény 1. § (7), 1. melléklet 4. c). Hatálytalan: 2017. III. 16-tól. [↑](#footnote-ref-4)
4. Megállapította: 2015. évi CXCIV. törvény 1. § (5). Hatályos: 2016. I. 1-től. [↑](#footnote-ref-5)
5. Megállapította: 2017. évi II. törvény 1. § (7), 1. melléklet 2. Hatályos: 2017. III. 16-tól. [↑](#footnote-ref-6)
6. Megállapította: 2002. évi XLII. törvény 12. melléklet 4. Hatályos: 2003. I. 1-től. [↑](#footnote-ref-7)
7. Megállapította: 2012. évi CLXXVIII. törvény 207. §, 9. melléklet 1. Hatályos: 2013. I. 1-től. [↑](#footnote-ref-8)
8. Megállapította: 2016. évi LXVI. törvény 116. §, 12. melléklet. Hatályos: 2016. VI. 16-tól. [↑](#footnote-ref-9)
9. Megállapította: 2002. évi XLII. törvény 12. melléklet 4. Hatályos: 2003. I. 1-től. [↑](#footnote-ref-10)
10. Megállapította: 2008. évi VIII. törvény 23. §. Hatályos: 2008. IX. 1-től. [↑](#footnote-ref-11)